《题王生画三蚕蜻蜓二首》
宋代·苏辙

饥蚕未得食，宛转不自持。
食蚕声如雨，但食无复知。
老蚕不复食，矫首有所思。
君画三蚕意，还知使者谁。
蜻蜓飞翾翾，向空无所著。
忽然逢飞蚊，验尔饥火作。
一饱困竹稍，凝然反冥寞。
若无饥渴患，何贵一箪乐。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。